CELEX: 52015PC0023
Language: ro
Date: 2015-01-29
Title: Propunere de DECIZIE A CONSILIULUI privind poziția care urmează să fie adoptată în numele Uniunii Europene în cadrul Consiliului de asociere UE-Turcia cu referire la înlocuirea protocolului 3 la Decizia nr. 1/98 a Consiliului de asociere CE-Turcia privind regimul comercial pentru produsele agricole, privind definirea noțiunii de „produse originare” și metodele de cooperare administrativă, cu un nou protocol care, în ceea ce privește regulile de origine, să facă trimitere la Convenția regională cu privire la regulile de origine preferențiale pan-euro-mediteraneene

|
			
		
		
		52015PC0023
		
			Propunere de DECIZIE A CONSILIULUI privind poziția care urmează să fie adoptată în numele Uniunii Europene în cadrul Consiliului de asociere UE-Turcia cu referire la înlocuirea protocolului 3 la Decizia nr. 1/98 a Consiliului de asociere CE-Turcia privind regimul comercial pentru produsele agricole, privind definirea noțiunii de „produse originare” și metodele de cooperare administrativă, cu un nou protocol care, în ceea ce privește regulile de origine, să facă trimitere la Convenția regională cu privire la regulile de origine preferențiale pan-euro-mediteraneene /* COM/2015/023 final - 2015/0015 (NLE) */
			
				
		
		
			
			   	EXPUNERE DE MOTIVE
1.           CONTEXTUL PROPUNERII
Convenția regională cu privire la
regulile de origine preferențiale pan-euro-mediteraneene[1] (denumită în
continuare „convenția”) stabilește dispoziții cu privire la
originea mărfurilor comercializate în temeiul acordurilor relevante
încheiate între părțile contractante. UE și Turcia au semnat
convenția la 15 iunie 2011 și, respectiv, la 4 noiembrie 2011.
UE și Turcia și-au depus
instrumentul de acceptare pe lângă depozitarul convenției la 26
martie 2012 și, respectiv, la 4 decembrie 2013. În consecință,
în aplicarea articolului 10 alineatul (3), convenția a intrat în
vigoare pentru UE la 1 mai 2012 și pentru Turcia la 1 februarie 2014.
Conform prevederilor articolului 6 din
convenție, fiecare parte contractantă ia măsurile adecvate
pentru a asigura aplicarea efectivă a convenției. În acest sens,
Consiliul de asociere UE-Turcia ar trebui să adopte o decizie de înlocuire
a Protocolului 3 la Decizia nr. 1/98 a Consiliului de asociere CE-Turcia privind
regimul comercial pentru produsele agricole[2],
privind definirea noțiunii de „produse originare” și metodele de
cooperare administrativă, cu un nou protocol care, în ceea ce
privește regulile de origine, să facă trimitere la
convenție. Poziția care urmează să fie adoptată de
Uniunea Europeană în cadrul Consiliului de asociere ar trebui să fie
stabilită de Consiliu.
2.           REZULTATELE
CONSULTĂRILOR CU PĂRȚILE INTERESATE ȘI ALE EVALUĂRII
IMPACTULUI
Statele membre ale UE au fost informate cu
privire la proiectul de decizie a Consiliului, în cadrul Comitetului Codului
Vamal secțiunea Origine din 13 mai 2013. Părțile contractante la
convenție au fost consultate ultima dată cu ocazia reuniunii Grupului
de lucru pan-euro-mediteraneean din 22 și 23 octombrie 2014.
Nu a fost necesar să se recurgă la
expertiză externă. În plus, nu a fost necesar să se efectueze o
evaluare a impactului, deoarece modificările propuse sunt de natură
tehnică și nu aduc atingere fondului protocolului privind regulile de
origine, aflat în prezent în vigoare.
3.           ELEMENTELE JURIDICE ALE
PROPUNERII
Temeiul juridic al deciziei Consiliului îl
constituie articolul 207 alineatul (4) primul paragraf, coroborat cu articolul
218 alineatul (9) din Tratatul privind funcționarea Uniunii Europene.
Propunerea intră în sfera competenței
exclusive a Uniunii. Prin urmare, principiul subsidiarității nu se
aplică.
Instrumentul propus: decizie a Consiliului.
2015/0015 (NLE)
Propunere de
DECIZIE A CONSILIULUI
privind poziția care urmează
să fie adoptată în numele Uniunii Europene în cadrul Consiliului de
asociere UE-Turcia cu referire la înlocuirea protocolului 3 la Decizia nr. 1/98
a Consiliului de asociere CE-Turcia privind regimul comercial pentru produsele
agricole, privind definirea noțiunii de „produse originare” și metodele
de cooperare administrativă, cu un nou protocol care, în ceea ce
privește regulile de origine, să facă trimitere la
Convenția regională cu privire la regulile de origine
preferențiale pan-euro-mediteraneene
CONSILIUL UNIUNII EUROPENE,
având în vedere Tratatul privind
funcționarea Uniunii Europene, în special articolul 207 alineatul (4)
primul paragraf, coroborat cu articolul 218 alineatul (9),
având în vedere propunerea Comisiei Europene,
întrucât:
(1)       Protocolul 3 la Decizia
nr. 1/98 a Consiliului de asociere CE-Turcia privind regimul comercial pentru
produsele agricole[3]
se referă la definirea noțiunii de „produse originare” și la
metodele de cooperare administrativă (denumit în continuare „protocolul
3”).
(2)       Convenția regională
cu privire la regulile de origine preferențiale pan-euro-mediteraneene[4] (denumită în
continuare „convenția”) stabilește dispoziții cu privire la
originea mărfurilor comercializate în temeiul acordurilor relevante
încheiate între părțile contractante.
(3)       Uniunea Europeană
și Turcia au semnat convenția la 15 iunie 2011 și, respectiv, la
4 noiembrie 2011.
(4)       UE și Turcia și-au
depus instrumentele de acceptare pe lângă depozitarul convenției la
26 martie 2012 și, respectiv, la 4 decembrie 2013. În
consecință, în aplicarea articolului 10 alineatul (3) din
convenție, convenția a intrat în vigoare pentru Uniune la 1 mai 2012
și pentru Turcia la 1 februarie 2014.
(5)       Conform prevederilor
articolului 6 din convenție, fiecare parte contractantă trebuie
să ia măsurile adecvate pentru a asigura aplicarea efectivă a
convenției. În acest sens, Consiliul de asociere UE-Turcia ar trebui
să adopte o decizie care să înlocuiască protocolul 3 cu un nou
protocol care, în ceea ce privește regulile de origine, să facă
trimitere la convenție.
(6)       Prin urmare, poziția
Uniunii în cadrul Consiliului de asociere UE-Turcia ar trebui să se bazeze
pe proiectul de decizie atașat,
ADOPTĂ PREZENTA DECIZIE: 
Articolul 1
Poziția care urmează să fie
adoptată în numele Uniunii Europene în cadrul Consiliului de asociere UE-Turcia
cu referire la înlocuirea protocolului 3 la Decizia nr. 1/98 a Consiliului de
asociere CE-Turcia privind regimul comercial pentru produsele agricole, privind
definirea noțiunii de „produse originare” și metodele de cooperare
administrativă, cu un nou protocol care, în ceea ce privește regulile
de origine, să facă trimitere la Convenția regională cu
privire la regulile de origine preferențiale pan-euro-mediteraneene, se
bazează pe proiectul de decizie a Consiliului de asociere UE-Turcia care
figurează în anexa la prezenta decizie.
Reprezentanții Uniunii în cadrul
Consiliului de asociere UE-Turcia pot accepta modificări minore ale
proiectului de decizie a Consiliului de asociere UE-Turcia fără a mai
fi necesară o nouă decizie a Consiliului.
Articolul 2
Decizia Consiliului de asociere UE-Turcia se
publică în Jurnalul Oficial al Uniunii Europene.
Articolul 3
Prezenta decizie intră în vigoare la data
adoptării.
Adoptată la Bruxelles,
                                                                       Pentru
Consiliu
                                                                       Președintele
[1]               JO L 54, 26.2.2013, p. 4.
[2]               JO L 86, 20.3.1998, p. 1.
[3]               JO L 86, 20.3.1998, p. 1.
[4]               JO L 54, 26.2.2013, p. 4.
Proiect de
DECIZIE Nr. … A CONSILIULUI DE ASOCIERE UE-TURCIA
din 
de înlocuire a protocolului 3 la Decizia nr. 1/98 a Consiliului de
asociere CE-Turcia privind regimul comercial pentru produsele agricole, privind
definirea noțiunii de „produse originare” și metodele de cooperare
administrativă
CONSILIUL DE ASOCIERE UE-TURCIA,
având în vedere Decizia nr. 1/98 a Consiliului
de asociere CE-Turcia privind regimul comercial pentru produsele agricole,[1] în special articolul 4,
având în vedere protocolul 3 la Decizia
nr. 1/98 a Consiliului de asociere CE-Turcia privind regimul comercial pentru
produsele agricole, privind definirea noțiunii de „produse originare”
și metodele de cooperare administrativă,
întrucât:
(1)                   
Articolul 4 din Decizia nr. 1/98 a Consiliului de asociere
CE-Turcia privind regimul comercial pentru produsele agricole (denumită în
continuare „decizia”) se referă la protocolul 3 la decizie (denumit în
continuare „protocolul 3”), care stabilește regulile de origine și
prevede cumulul de origine între Uniunea Europeană, Turcia și alte
părți contractante la convenție.
(2)                   
Conform articolului 39 din protocolul 3,
Consiliul de asociere UE-Turcia poate decide să modifice dispozițiile
protocolului respectiv.
(3)                   
Convenția regională cu privire la
regulile de origine preferențiale pan-euro-mediteraneene[2] (denumită în
continuare „convenția”), urmărește să înlocuiască
protocoalele privind regulile de origine aflate în prezent în vigoare în
țările din zona pan-euro-mediteraneeană cu un act juridic unic.
(4)                   
Uniunea Europeană și Turcia au semnat
convenția la 15 iunie 2011 și, respectiv, la 4 noiembrie 2011.
(5)                   
Uniunea Europeană și Turcia și-au
depus instrumentele de acceptare pe lângă depozitarul convenției la
26 martie 2012 și, respectiv, la 4 decembrie 2013. În
consecință, în aplicarea articolului 10 alineatul (3) din
convenție, convenția a intrat în vigoare pentru Uniunea
Europeană la 1 mai 2012 și pentru Turcia la 1 februarie 2014.
(6)                   
Convenția a inclus participanții la
procesul de stabilizare și de asociere în zona de cumul de origine
pan-euro-mediteraneeană.
(7)                   
Prin urmare, protocolul 3 ar trebui modificat
astfel încât să facă trimitere la convenție,
ADOPTĂ PREZENTA DECIZIE:
Articolul 1
Protocolul 3 la Decizia nr. 1/98 a
Consiliului de asociere CE-Turcia privind regimul comercial pentru produsele
agricole, privind definirea noțiunii de „produse originare” și
metodele de cooperare administrativă se înlocuiește cu textul
prevăzut în anexa la prezenta decizie.
Articolul 2
Prezenta decizie intră în vigoare la data
adoptării.
Prezenta decizie se aplică de la …
Adoptată la
                                                                       Pentru
Consiliul de asociere UE-Turcia
                                                                       Președintele
Anexă
Protocolul
3
privind
definirea noțiunii de „produse originare” și metodele de cooperare
administrativă
Articolul 1
Reguli
de origine aplicabile
1.         În scopul implementării
prezentei decizii, se aplică apendicele I și dispozițiile
pertinente din apendicele II la Convenția regională cu privire la
regulile de origine preferențiale pan-euro-mediteraneene[3] (denumită în
continuare „convenția”).
2.         Toate trimiterile la „acordul
relevant” din apendicele I și din dispozițiile pertinente incluse în
apendicele II la Convenția regională cu privire la regulile de
origine preferențiale pan-euro-mediteraneene se interpretează ca
trimiteri la această decizie.
Articolul 2
Soluționarea
litigiilor
1.         Atunci când procedurile de
verificare prevăzute la articolul 32 din apendicele I la
convenție dau naștere unor litigii ce nu pot fi soluționate
între autoritățile vamale care solicită verificarea și
autoritățile vamale responsabile cu efectuarea verificării
respective, aceste litigii sunt înaintate Consiliului de asociere UE-Turcia.
2.         În toate cazurile,
soluționarea litigiilor dintre importator și autoritățile
vamale din țara importatoare se efectuează în conformitate cu
legislația țării respective.
Articolul 3
Modificarea
protocolului
Consiliul de asociere UE-Turcia poate decide
modificarea dispozițiilor prezentului protocol.
Articolul 4
Retragerea
din convenție
1.         Dacă fie Uniunea
Europeană, fie Turcia notifică în scris depozitarului convenției
intenția lor de a se retrage din convenție în conformitate cu
articolul 9 din aceasta, Uniunea Europeană și Turcia
declanșează imediat negocieri cu privire la regulile de origine în
scopul implementării prezentei decizii.
2.         Până la intrarea în vigoare a
respectivelor reguli de origine nou negociate, prezentei decizii i se
aplică în continuare regulile de origine incluse în apendicele I și,
după caz, dispozițiile pertinente ale apendicelui II la
convenție, aplicabile la momentul retragerii. Cu toate acestea, începând
din momentul retragerii regulile de origine incluse în apendicele I și,
după caz, dispozițiile pertinente prevăzute în apendicele II la
convenție se interpretează astfel încât să permită cumulul
bilateral doar între Uniunea Europeană și Turcia.
Articolul 5
Dispoziții
tranzitorii – cumulul
Fără a aduce atingere articolului 16
alineatul (5) și articolului 21 alineatul (3) din apendicele I la
convenție, în cazul în care cumulul implică numai statele AELS,
Insulele Feroe, Uniunea Europeană, Turcia și participanții la
procesul de stabilizare și de asociere, dovada originii poate fi
constituită de un certificat de circulație EUR.1 sau de o
declarație de origine.
[1]               JO L 86, 20.3.1998, p. 1.
[2]               JO L 54, 26.2.2013, p. 4.
[3]               JO L 54, 26.2.2013, p. 4.